REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA:

URBROJ:

Ivanić-Grad,

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o izmjeni Odluke o komunalnom doprinosu Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada utvrdio je prijedlog

**Odluke o izmjeni Odluke o komunalnom doprinosu Grada Ivanić-Grada**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Milivoj Maršić, Pročelnik upravnog odjela za finacije, gospodarstvo, komunalno gospodarstvo i prostorno planiranje.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 31. Zakona o komunalnom gospodarstvu (Narodne novine, broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15), članka 2. Pravilnika o načinu utvrđivanja obujma građevine za obračun komunalnog doprinosa (Narodne novine broj 136/06, 135/10, 14/11 i 55/12) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj 37. sjednici održanoj dana 28. veljače 2017. donijelo je sljedeću

**ODLUKU**

**o izmjeni Odluke o komunalnom doprinosu Grada Ivanić-Grada**

Članak 1.

U Odluci o komunalnom doprinosu Grada Ivanić - Grada (Službeni glasnik Grada Ivanić-Grada, broj 11/2014) članak 5. stavak 4. mijenja se i glasi:

„Iznimno, komunalni doprinos za otvorene bazene, otvorena igrališta i druge otvorene građevine kao što su površine građevina za autoceste, državne ceste, županijske ceste i lokalne ceste (ceste, tuneli, mostovi, vijadukti, nadvožnjaci i podvožnjaci), te površina građevina za željezničke kolosijeke, obračunava se po m² (četvorni metar) tlocrtne površine te građevine. Jedinična vrijednost komunalnog doprinosa za obračun tih građevina izražena u kunama jednaka je jediničnoj vrijednosti komunalnog doprinosa za obračun obujma po m³ građevine pripadajuće zone.**“**

Članak 2.

Ostali članci Odluke o komunalnom doprinosu Grada Ivanić-Grada ostaju neizmijenjeni.

Članak 3.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća

URBROJ:

Ivanić-Grad, 28. veljače 2017. Željko Pongrac, pravnik kriminalist

|  |  |
| --- | --- |
| **PREDMET:** | Odluka o izmjeni Odluke o komunalnom doprinosu Grada Ivanić-Grada |
| **PRAVNI TEMELJ:** | članak 31. Zakona o komunalnom gospodarstvu (Narodne novine broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15), članak 2. Pravilnika o načinu utvrđivanja obujma građevine za obračun komunalnog doprinosa (Narodne novine broj 136/06, 135/10, 14/11 i 55/12) i članak 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**Obrazloženje**

Zakonom o komunalnom gospodarstvu (Narodne novine broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) uređuje se područje komunalnog doprinosa.

Sukladno članku 31. prethodno navedenog Zakona Gradsko vijeće Grada Ivanić-Grada donijelo je Odluku o komunalnom doprinosu Grada Ivanić-Grada na 18. sjednici održanoj dana 23. prosinca 2014. godine, a objavljenu u Službenom glasniku broj 11/14.

U prethodno navedenoj Odluci o komunalnom doprinosu u članku 5. nedostaje detaljnije definiranje drugih otvorenih građevina za koje se komunalni doprinos obračunava po m2, sukladno članku 2. Pravilnika o načinu utvrđivanja obujma građevine za obračun komunalnog doprinosa (Narodne novine broj 136/06, 135/10, 14/11 i 55/12), te je nužno istu izmijeniti kako bi se komunalni doprinos preciznije obračunavao.

Slijedom navedenog, predlaže se Gradskom vijeću da usvoji ovu Odluku.